CELEX: 32003D0160
Language: et
Date: 2003-03-07 00:00:00
Title: Komisjoni otsus, 7. märts 2003, millega muudetakse Euroopa Parlamendi ja nõukogu määrust (EÜ) nr 2037/2000 seoses haloon-1301 ja haloon-1211 kasutamisega (teatavaks tehtud numbri K(2003) 691 all)

Tähtis õiguslik teade

|

32003D0160

Euroopa Liidu Teataja L 065 , 08/03/2003 Lk 0029 - 0030

		Komisjoni otsus,7. märts 2003,millega muudetakse Euroopa Parlamendi ja nõukogu määrust (EÜ) nr 2037/2000 seoses haloon-1301 ja haloon-1211 kasutamisega(teatavaks tehtud numbri K(2003) 691 all)(2003/160/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahandavate ainete kohta, [1] viimati muudetud määrusega (EÜ) nr 2039/2000, [2] ning eriti selle artikli 4 lõike 4 punkti iv,ning arvestades järgmist:(1) Komisjon on määruse (EÜ) nr 2037/2000 artikli 4 lõike 4 punktis iv sätestatud läbivaatamise ajal ning pärast sõjaväe ja muude sidusrühmadega konsulteerimist teinud haloon-1301 ja haloon-1211 kasutamise kohta järgmised tähelepanekud.(2) Haloon-1301 kasutatakse praegu hävituslennukite F-16 kütusepaakide tuleohutuks muutmisel. Praegu ei ole hävituslennukite kütusepaakide tuleohutuks muutmise jaoks mahu ja massi suhte poolest vastuvõetavat asendusainet, millel on tuld summutav ja plahvatust piirav toime. Hävituslennukitesse F-16 paigutatav ja seal toimiv asendusaine ei saa tõenäoliselt kättesaadavaks lähitulevikus ning kindlasti mitte enne 31. detsembrit 2003, kui halooni igasugune lubatud kasutamine tuleb määruse (EÜ) nr 2037/2000 artikli 4 lõike 4 punkti v kohaselt lõpetada. Haloon-1301 selline kasutus tuleb järelikult lisada määruse (EÜ) nr 2037/2000 VII lisas esitatud halooni kriitiliste kasutusalade loetellu.(3) Nii haloon-1301 kui haloon-1211 kasutatakse praegu sõjaväe maismaasõidukites ja sõjalaevastiku alustes meeskonna- ja mootoriruumide kaitseks. Määruses (EÜ) nr 2037/2000 sätestatud vabastusega hõlmatakse ainult haloon-1301 kasutus. Nimetatud sõjavarustuse ümbermuutmine haloon-1211 kasutuselt haloon-1301 kasutusele oleks kulukas ja osoonikihti kahjustav, kuna haloon-1301 osooni kahandamise potentsiaal on kolm korda kõrgem kui haloon-1211. Pealegi pidurdaks rahaliste vahendite suunamine seadmete ümberehitusele haloon-1301 kasutamiseks tõenäoliselt osoonikihti mittekahjustavate asendusainete väljatöötamist. Seetõttu tuleks haloon-1211 kasutamine sõjaväe maismaasõidukite ja sõjalaevastiku aluste meeskonna- ja mootoriruumide kaitseks lisada määruse (EÜ) nr 2037/2000 VII lisa loetelusse halooni kriitiliste kasutusalade kohta.(4) Seepärast tuleks määrust (EÜ) nr 2037/2000 vastavalt muuta.(5) Käesolevas otsuses sätestatud meetmed on kooskõlas määruse (EÜ) nr 2037/2000 artikli 18 lõike 1 kohaselt asutatud komitee arvamusega,ON VASTU VÕTNUD KÄESOLEVA OTSUSE:Artikkel 1Määruse (EÜ) nr 2037/2000 VII lisa asendatakse käesoleva otsuse lisas oleva tekstiga.Artikkel 2Käesolev otsus on adresseeritud liikmesriikidele.Brüssel, 7. märts 2003Komisjoni nimelkomisjoni liigeMargot Wallström[1] EÜT L 244, 29.9.2000, lk 1.[2] EÜT L 244, 29.9.2000, lk 26.--------------------------------------------------LISAMääruse (EÜ) nr 2037/2000 VII lisa asendatakse järgmisega:"VII LISAHalooni kriitilised kasutusedHaloon-1301 kasutamine:- lennukis meeskonnaruumide, mootorigondlite, pagasiruumide ja kuivruumide ning kütusepaakide kaitseks,- sõjaväe maismaasõidukites ja sõjalaevastiku alustes meeskonna- ja mootoriruumide kaitseks,- sõjalise ning nafta-, gaasi- ja naftakeemia sektori ning olemasolevate kaubalaevade mehitatud ruumide kaitseks, kus võib esineda kergestisüttiva vedeliku ja/või gaasi vabanemist,- relvajõududele kuuluvate ja muude riigi julgeoleku seisukohalt oluliste olemasolevate mehitatud side- ja juhtimiskeskuste kaitseks,- ruumide kaitseks, kus võib olla radioaktiivse aine pihustumise oht,- La Manche'i väina tunnelis ning sellega seotud rajatistes ja veeremis.Haloon-1211 kasutamine:- sõjaväe maismaasõidukites ja sõjalaevastiku alustes meeskonna- ja mootoriruumide kaitseks,- lennuki käsitulekustutites ja mootorite tuletõrje-püsiseadmetes,- lennukis meeskonnaruumide, mootorigondlite, pagasiruumide ja kuivruumide kaitseks,- tulekustutites, mis on vajalikud tuletõrjujate ohutuse tagamiseks kustutustööde algfaasis,- inimeste kaitseks mõeldud sõjaväe ja politsei tulekustutites."--------------------------------------------------